CELEX: 32020R0724
Language: fi
Date: 2020-05-15 00:00:00
Title: Komission täytäntöönpanoasetus (EU) 2020/724, annettu 15 päivänä toukokuuta 2020, tiettyjen tavaroiden luokittelusta yhdistettyyn nimikkeistöön

2.6.2020   
               
               
                  FI
               
               
                  Euroopan unionin virallinen lehti
               
               
                  L 170/9
               
            
         KOMISSION TÄYTÄNTÖÖNPANOASETUS (EU) 2020/724,
         annettu 15 päivänä toukokuuta 2020,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
                  
               
                     (2)
                  
                  
                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
                  
               
                     (3)
                  
                  
                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
                  
               
                     (4)
                  
                  
                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
                  
               
                     (5)
                  
                  
                     Tässä asetuksessa säädetyt toimenpiteet ovat tullikoodeksikomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
         
         
            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         
         
            Tehty Brysselissä 15 päivänä toukokuuta 2020.
            
               
                  Komission puolesta,
               
               
                  puheenjohtajan nimissä
               
               Philip KERMODE
               
                  Vt. Pääjohtaja
               
               
                  Verotuksen ja tulliliiton pääosasto
               
            
         
         
            (1)  EUVL L 269, 10.10.2013, s. 1.
         
            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
      
         
            LIITE
            
                        Tavaran kuvaus
                     
                     
                        Luokittelu
                        (CN-koodi)
                     
                     
                        Perusteet
                     
                  
                        (1)
                     
                     
                        (2)
                     
                     
                        (3)
                     
                  
                        Onton pallon muotoinen tavara, joka on valmistettu langasta, nimikkeen 5404 tai 5405 kaistaleista tai niiden kaltaisista tuotteista ja jossa on pehmeällä muovilamellilla ympäröity pieni pyöreä aukko, josta se voidaan kiinnittää esimerkiksi sähköisiin valosarjoihin.
                        Tavarasta on eri värejä ja kokoja, ja sitä tuodaan maahan sellaisenaan. Se on suunniteltu käytettäväksi koristeena sellaisenaan tai yhdessä esimerkiksi valosarjojen kanssa.
                        (Katso kuva)  (*1)
                        
                     
                     
                        5609 00 00 
                     
                     
                        Luokittelu määräytyy yhdistetyn nimikkeistön 1 yleisen tulkintasäännön määräysten, XI jakson 7 huomautuksen f kohdan ja 8 huomautuksen a kohdan sekä CN-koodin5609 00 00  nimiketekstien mukaisesti.
                        Tavaraa ei voida luokitella CN-koodiin 9405 99 00  muualle kuulumattomaksi sähkövalaisimen osaksi (lampunvarjostin), koska tavara ei ole muodoltaan tai erityispiirteiltään tunnistettavissa osaksi, joka on tarkoitettu käytettäväksi yksinomaan tai pääasiassa sähkövalaisimen kanssa (ks. myös harmonoidun järjestelmän selitykset, 94 ryhmä, osat). Tavara on tarkoitettu käytettäväksi joko erilaisten valojen tai muiden koriste-esineiden kanssa tai pelkästään sisustusesineenä yksinään.
                        Tavara on sen vuoksi luokiteltava valmistusaineensa mukaisesti CN-koodiin 5609 00 00  langasta, nimikkeen 5404 tai 5405 kaistaleista tai niiden kaltaisista tuotteista, side- tai purjelangasta, nuorasta tai köydestä valmistetuksi, muualle kuulumattomaksi tavaraksi.
                     
                  
               
            
               (*1)  Kuva on ainoastaan ohjeellinen.